Diari Oficial de la Generalitat Valenciana


Sumari del DOGV 5419, del 02-01-2007 (2006/13954)

RESOLUCIÓ de 20 de novembre de 2006, del president del'Agència Valenciana d'Energia (AVEN), per la qual s'amplienles actuacions subvencionables de la convocatòria d'ajudes en el marc del Pla d'Acció de l'Estratègia d'Estalvi i Eficiència Energètica (E4) per a l'exercici 2006 en l'àmbitde la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/13866


Data del document
:   20-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa de transport
    * ajuda a les empreses
    * energia renovable
    * energia solar
    * persona jurídica
    * societat sense fins de lucre
    * suport econòmic
    * energia tèrmica
    * persona física
    * ajuda pública

En la Resolució de 12 de setembre de 2006, del president de  
l'Agència Valenciana de l'Energia (AVEN), per la qual es convoquen  
ajudes en el marc del Pla d'Acció de l'Estratègia d'Estalvi i Eficiència  
Energètica (E4) per a l'exercici 2006 en l'àmbit de la Comunitat  
Valenciana, publicada en el DOGV núm. 5.362, de 6 d'octubre  
de 2006, es regula la concessió d'ajudes encaminades a impulsar el  
compliment dels compromisos internacionals en matèria d'estalvi,  
diversificació energètica i respecte al mediambient. En la mencionada  
resolució s'establixen les actuacions objecte de subvenció així com el  
seu procediment de tramitació i justificació. Estes ajudes, per la present  
resolució es veuran incrementades en una nova actuació la qual  
permetrà incidir en una major consecució dels objectius proposats, és  
per això que  
Resolc  
Únic. S'inclou en la resolució de referència una nova actuació subvencionable  
que dona lloc a les modificacions següents en l'articulat  
d'esta.  
- Article 3. Línies pressupostàries. S'afig un nou paràgraf:  
S'incrementa en 100.000 € la quantitat global màxima prevista, i  
s'establix esta en 8.864.030 €.  
- Article 4. Actuació objecte de subvenció. S'inclou una nova  
actuació en el Programa d'Estalvi i Eficiència Energètica en els Servicis  
Públics.  
PROGRAMA Codi ACTUACIÓ  
Programa d'Estalvi i Eficiència Energètica en els Servicis Públics  
SP42 Auditories energètiques en instal·lacions d'enllumenat exterior  
existents.  
- Article 8.2. Lloc de presentació de sol·licituds i terminis. S'afig  
el paràgraf següent:  
Per a l'actuació SP42, s'establix un termini de presentació de sollicituds  
d'1 mes, comptador a partir de l'endemà de la publicació en el  
DOGV de la present modificació de la Resolució de 12 de setembre de  
2006.  
- Article 12. a) Obligacions dels beneficiaris. S'afig el paràgraf  
següent:  
Per a l'actuació SP42, s'establix com a data límit, el 14 de setembre  
de 2007.  
- Annex I. Descripció i particularitats dels programes i actuacions.  
S'afig una nova actuació dins del Programa d'Estalvi i Eficiència energètica  
en els servici públics desglossada en tots els seus apartats, com  
es plasma a continuació:  
ACTUACIÓ SP42: auditories energètiques en instal·lacions d'enllumenat  
públic exterior existents.  
Objecte  
Determinar el potencial d'estalvi d'energia existent en les xarxes  
d'enllumenat dels municipis de la Comunitat Valenciana, i facilitar la  
preses de decisió per a la inversió en projectes d'estalvi energètic.  
A estos efectes, s'entendrà com a auditoria els treballs de consultoria  
que analitzen el consum elèctric de les xarxes d'enllumenat municipals  
i proposen mesures per a la reducció i millora.  
Descripció de l'actuació  
Té com a finalitat promoure la realització d'auditories energètiques  
en les xarxes d'enllumenat municipals existents.  
Modalitat de concessió de les ajudes  
La concessió de les ajudes es durà a terme per mitjà de la subscripció  
del corresponent conveni entre l'Agència Valenciana de l'Energia i  
l'entitat beneficiària.  
Potencials beneficiaris  
Corporacions locals de la Comunitat Valenciana de més de 5.000  
habitants.  
Requeriments de l'auditoria  
- Les consultories que realitzen les auditories energètiques hauran  
de tindre provada experiència en la realització d'estes.  
- El beneficiari de l'ajuda estarà obligat a presentar a la finalització  
del projecte dos còpies de l'auditoria energètica realitzada, tant en  
suport paper com electrònic. La dita auditoria haurà de contindre un  
apartat específic de "Síntesi i Conclusions".  
Costos i quantia de l'ajuda  
La quantia màxima de l'ajuda serà del 50% del cost de l'auditoria,  
amb un màxim de 20.000 € per projecte.  
Pressupost  
Es destina a esta actuació una quantitat màxima de 100.000 euros.  
Criteris de valoració  
Tindran prioritat aquelles corporacions locals de províncies que no  
disposen d'algun programa d'estalvi i eficiència energètica promogut  
per l'AVEN i/o les diputacions provincials.  
No podran tindre suport els projectes presentats per aquelles corporacions  
locals que hagen realitzat un estudi d'enllumenat públic en  
el marc dels programes d'estalvi abans mencionats.  
Consum energètic anual en enllumenat públic i nombre de sectors  
d'enllumenat existents.  
Percentatge estimat del nombre de làmpares de vapor de mercuri  
existents en les xarxes d'enllumenat del municipi.  
València, 20 de novembre de 2006.- El president de l'Agència  
Valenciana de l'Energia: José Ramón García Antón.